DUFRY ดิวตี้ฟรี ที่ใหญ่สุดในโลก
การเดินทางข้ามประเทศ ผู้โดยสารทุกคนต้องเดินผ่าน พื้นที่ดิวตี้ฟรี ใครจะไปคิดว่า ธุรกิจดิวตี้ฟรี สามารถทำรายได้หลักให้แก่สนามบิน ไม่แพ้รายได้อื่น  การซื้อสินค้าในดิวตี้ฟรีจะซื้อในสนามบิน ซึ่งจะถือว่าคนนั้นออกจากประเทศนั้นไปแล้วในขาออก และยังไม่เข้าประเทศนั้นในขาเข้า  ดังนั้น การซื้อสินค้าดิวตี้ฟรี จึงไม่จำเป็นต้องเสียภาษีให้แก่ประเทศนั้น
10 เม.ย. 2562

DUFRY ดิวตี้ฟรี ที่ใหญ่สุดในโลก / โดย ลงทุนแมน
การเดินทางข้ามประเทศ
ผู้โดยสารทุกคนต้องเดินผ่าน พื้นที่ดิวตี้ฟรี
ใครจะไปคิดว่า
ธุรกิจดิวตี้ฟรี สามารถทำรายได้หลักให้แก่สนามบิน ไม่แพ้รายได้อื่น
การซื้อสินค้าในดิวตี้ฟรีจะซื้อในสนามบิน ซึ่งจะถือว่าคนนั้นออกจากประเทศนั้นไปแล้วในขาออก และยังไม่เข้าประเทศนั้นในขาเข้า
ดังนั้น การซื้อสินค้าดิวตี้ฟรี จึงไม่จำเป็นต้องเสียภาษีให้แก่ประเทศนั้น
ทุกคนรู้กันดีว่า King Power เป็นบริษัทดิวตี้ฟรี ที่ใหญ่สุดในประเทศไทย
แต่ถ้าถามถึงใครเป็นผู้นำดิวตี้ฟรีในโลกนี้
คำตอบคือ Dufry
บริษัทนี้เป็นบริษัทดิวตี้ฟรี ที่มีจำนวนสาขา มากที่สุดในโลก
Dufry ชื่อนี้อาจจะไม่เป็นชื่อที่คุ้นหูสำหรับนักท่องเที่ยวในโซนเอเชีย แต่หากเอ่ยชื่อนี้ในยุโรป คำตอบอาจจะเปลี่ยนไป
Dufry ถูกก่อตั้งขึ้นในปี 1865 ในประเทศสวิตเซอร์แลนด์
ปัจจุบันบริษัทมีหน้าร้านกว่า 2,300 ร้าน ใน 400 แห่ง และมีการจ้างงานมากกว่า 30,000 คน ใน 65 ประเทศทั่วโลก
รายได้และกำไรของบริษัท Dufry AG
ปี 2016 รายได้ 248,875 ล้านบาท กำไร 1,455 ล้านบาท
ปี 2017 รายได้ 266,304 ล้านบาท กำไร 3,525 ล้านบาท
ปี 2018 รายได้ 276,079 ล้านบาท กำไร 4,304 ล้านบาท
รายได้แบ่งตามช่องทางจำหน่ายได้ดังนี้
สนามบิน 90%
สถานีรถไฟ 4%
ท่าเรือ 3%
อื่นๆ 3%
หากแบ่งตามกลุ่มสินค้าที่จำหน่าย
น้ำหอม 32%
อาหารและขนม 18%
เครื่องดื่มแอลกอฮอล์ 16%
สินค้าฟุ่มเฟือย 13%
บุหรี่ 12%
อื่นๆ 9%
หนึ่งในกลยุทธ์ที่บริษัทยังคงใช้ และให้ความสำคัญคือการกระจายความเสี่ยง ทั้งในด้านของประเทศและสถานที่
ผลของการกระจายความเสี่ยงนี้ส่งผลให้ร้านค้าที่ใหญ่ที่สุดของ Dufry มีสัดส่วนเพียง 7% ของรายได้บริษัท และ 10 สาขาที่ใหญ่ที่สุดของบริษัทมีสัดส่วนรายได้เพียง 35% ของรายได้บริษัทเท่านั้น
ธุรกิจของบริษัท Dufry ถือเป็นอีกหนึ่งตัวอย่างของธุรกิจที่รู้จักจุดอ่อนของตัวเอง นั่นก็คือการได้สัมปทานจากภาครัฐ ซึ่งมีความเสี่ยงเมื่อหมดอายุสัมปทาน
Dufry ป้องกันจุดอ่อนตัวเอง โดยการกระจายไปยังหลายสาขาทั่วโลก และสุดท้ายถ้าคนทั้งโลกยังเดินทางไปมาหากันอยู่ ในภาพรวม Dufry ก็จะได้ประโยชน์ตามไปด้วย
ปัจจุบัน ท่าอากาศยานไทยกำลังเปิดประมูลธุรกิจดิวตี้ฟรีครั้งใหม่ ก็ไม่แน่ว่าเราอาจจะได้เห็น Dufry เข้ามาร่วมประมูลก็เป็นได้..
----------------------
King Power คือธุรกิจ Duty Free ที่เราคุ้นเคยเป็นอย่างดี กำลังเจอคู่แข่งที่ท้าทาย อ่านเรื่องนี้ได้ที่
ติดตามเรื่องหลากหลาย จากผู้เขียนเก่งๆ หลายท่าน ในแอป blockdit โหลดได้ที่ 
สั่งซื้อหนังสือลงทุนแมน 9.0 ได้ที่
Lazada: 
Shopee: 
----------------------
References
-
-
-Dufry ANNUAL REPORT 2018
-
-
-CHF/THB 31.79